অরুন্ধতী কাটজু

**অরুন্ধতী কাটজু** (জন্ম: ১৯ আগস্ট, ১৯৮২) ভারতে এবং নিউ ইয়র্কে অনুশীলনের জন্য যোগ্য একজন আইনজীবী। তিনি ভারতের সুপ্রিম কোর্ট এবং দিল্লি হাইকোর্টে অনেক উল্লেখযোগ্য মামলায় সওয়াল করেছেন, যার মধ্যে রয়েছে ধারা ৩৭৭ মামলা, একজন ট্রান্স পুরুষকে তার বাবা-মা কর্তৃক অবৈধভাবে আটকে রাখার মামলা, অগাস্টা ওয়েস্টল্যাণ্ড ঘুষ মামলা, ২জি স্পেকট্রাম দুর্নীতি মামলা এবং জেসিকা লাল হত্যা মামলা। তাঁর আইন অনুশীলনের মধ্যে রয়েছে সাদা কলার প্রতিরক্ষা, সাধারণ দেওয়ানি মামলা এবং জনস্বার্থ মামলা।

অরুন্ধতী ২০০৫ সালে ব্যাঙ্গালোরের ন্যাশনাল ল স্কুল অফ ইণ্ডিয়া ইউনিভার্সিটি থেকে বিএ এলএল.বি. (অনার্স) ডিগ্রি অর্জন করেন। ১১ বছর ধরে ভারতীয় বারে অনুশীলন করার পর, তিনি নিউ ইয়র্কের কলম্বিয়া ইউনিভার্সিটিতে এলএলএম. প্রোগ্রামে (২০১৭) ভর্তি হন, যেখানে তিনি একজন মানবাধিকার ফেলো, জেমস কেন্ট স্কলার এবং জনস্বার্থ সম্মানিত ব্যক্তি ছিলেন।

২০১৯ সালে, সিএনএন ফরিদ জাকারিয়ার সাথে একটি সাক্ষাৎকারে, অরুন্ধতী প্রকাশ করেছিলেন যে তিনি আইনজীবী মেনকা গুরুস্বামীর সাথে সমকামী সম্পর্কে আছেন, ২০১৮ সালে মেনকার সাথে তিনি সুপ্রিম কোর্টে সওয়াল করেছিলেন ৩৭৭ ধারাকে অপরাধমুক্ত করার জন্য।

## কর্মজীবন
২০১৬ সালে, নভতেজ সিং জোহর এবং অন্যান্য বনাম ভারতের ইউনিয়ন মামলায় অরুন্ধতী প্রধান আবেদন খসড়া তৈরি করেন, এই মামলার ফলে ভারতীয় সুপ্রিম কোর্ট ভারতীয় সমকামীতা আইনের ধারা ৩৭৭ বাতিল করে। তিনি ভারতে অন্যান্য গুরুত্বপূর্ণ এলজিবিটিকিউ অধিকার মামলাও পরিচালনা করেছেন, যার মধ্যে রয়েছে সুরেশ কুমার কৌশল বনাম নাজ ফাউণ্ডেশন (যেখানে ভারতীয় সুপ্রিম কোর্ট ২০১৩ সালে সমকামিতা আইনকে সমর্থন করেছে) এবং শিবানী ভাট বনাম দিল্লির জিএনসিটি (২০১৫)।

### সমকামিতাকে অপরাধমুক্তকরণ
অরুন্ধতী ভারতে সমকামিতাকে অপরাধমুক্ত করার বিষয়ে নভতেজ সিং জোহর বনাম ভারত ইউনিয়ন (২০১৮) মামলায় প্রধান আবেদনকারীদের প্রতিনিধিত্ব করেছিলেন। একটি যুগান্তকারী রায়ে, সুপ্রিম কোর্টের ৫-বিচারপতির সাংবিধানিক বেঞ্চ ভারতীয় দণ্ডবিধি, ১৮৬০ সালের ৩৭৭ ধারাকে সম্মতিপ্রাপ্ত প্রাপ্তবয়স্কদের ক্ষেত্রে প্রযোজ্য নয় বলে পড়ে শোনান।

### অবৈধ আটক মামলা
শিবানী ভাট বনাম দিল্লির জাতীয় রাজধানী অঞ্চল এবং অন্যান্য মামলায়, অরুন্ধতী ১৯ বছর বয়সী ট্রান্স পুরুষ শিবানী ভাটের প্রতিনিধিত্ব করেছিলেন, যাঁকে তাঁর বাবা-মা প্রতারণার মাধ্যমে মার্কিন যুক্তরাষ্ট্র থেকে ভারতে নিয়ে এসেছিলেন। শিবানীর পক্ষে অরুন্ধতী দিল্লি হাইকোর্টে একটি রিট পিটিশন দায়ের করেছিলেন হয়রানি থেকে সুরক্ষা এবং মার্কিন যুক্তরাষ্ট্রে ফিরে যাওয়ার অধিকারের জন্য। দিল্লি হাইকোর্ট শিবানীর পক্ষে রায় দেয় এবং আদেশ দেয় যে শিবানীর বাবা-মাকে তাঁর ভ্রমণ নথি ফেরত দিতে হবে যাতে তিনি মার্কিন যুক্তরাষ্ট্রে ফিরে যেতে পারেন। আদালত তাঁর *আত্মনিয়ন্ত্রণ*, ভ্রমণ এবং শিক্ষার অধিকার পুনর্বহাল করে।

### অগাস্টা ওয়েস্টল্যাণ্ড ভিভিআইপি চপার কেলেঙ্কারি
অগাস্টা ওয়েস্টল্যাণ্ড দুর্নীতি মামলায়র অভিযোগ ছিল, মধ্যস্থতাকারী এবং ভারতীয় কর্মকর্তারা হেলিকপ্টার কেনার চুক্তির জন্য ঘুষ নিয়েছেন। অরুন্ধতী প্রাক্তন বিমান বাহিনী প্রধান এস পি ত্যাগীর পক্ষে ছিলেন। কেন্দ্রীয় তদন্ত ব্যুরো কর্তৃক গ্রেপ্তারের পর ত্যাগীকে জামিন দেওয়া হয়েছিল।

## সম্মাননা
২০১৬ সালে, অরুন্ধতীকে নিউ ইয়র্কের কলম্বিয়া বিশ্ববিদ্যালয় মানবাধিকার ফেলোশিপ এবং নিউ ইয়র্কের ইন্টারন্যাশনাল হাউসে উইমেনস ইন্টারন্যাশনাল লিডারশিপ প্রোগ্রাম ফেলোশিপ প্রদান করে। তিনি কলম্বিয়া ল স্কুলের হারমান এন. ফিঙ্কেলস্টাইন মেমোরিয়াল ফেলোশিপও (২০১৮ - ১৯) লাভ করেন। ২০১৮ সালে, তিনি একজন মার্কিন-ইতালি ইয়ং লিডার্স ফেলো ছিলেন। কাটজু টেডএক্সফেরহাদিজা'১৯-এ  টেডএক্স স্পিকার ছিলেন যেখানে তিনি 'গল্প আইন পরিবর্তন করতে পারে' সম্পর্কে বক্তব্য রেখেছিলেন। ২০১৯ সালের এপ্রিলে, তিনি ''টাইম'' ১০০, *[[টাইম (পত্রিকা)|টাইমের]]* বিশ্বের ১০০ প্রভাবশালী ব্যক্তির তালিকায় মেনকা গুরুস্বামীর সাথে অন্তর্ভুক্ত হন।

২০১৯ সালের জুন মাসে, আধুনিক এলজিবিটিকিউ অধিকার আন্দোলনের এক গুরুত্বপূর্ণ মুহূর্ত হিসেবে বিবেচিত স্টোনওয়াল দাঙ্গার ৫০তম বার্ষিকী উপলক্ষে, *কুইয়ারর্টি* তাঁকে *প্রাইড৫০* "অসাধারণ ব্যক্তিত্বদের একজন হিসেবে ঘোষণা করে। তারা সক্রিয়ভাবে নিশ্চিত করে যে সমাজ সকল সমকামী মানুষের জন্য সমতা, গ্রহণযোগ্যতা এবং মর্যাদার দিকে এগিয়ে চলেছে"।

## প্রকাশনা

## তথ্যসূত্র

বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী আইনজীবী
বিষয়শ্রেণী:২১শ শতাব্দীর ভারতীয় আইনজীবী
বিষয়শ্রেণী:১৯৮২-এ জন্ম